## Odluka o koncesiji u svrhu gospodarskog korištenja pomorskog dobra radi obavljanja djelatnosti uzgoja školjaka i riba te obavljanja obrazovno-istraživačke djelatnosti na polju 51 B, 51 C, 51 D u Malostonskom zaljevu

### NN 66/2013 (4.6.2013.), Odluka o koncesiji u svrhu gospodarskog korištenja pomorskog dobra radi obavljanja djelatnosti uzgoja školjaka i riba te obavljanja obrazovno-istraživačke djelatnosti na polju 51 B, 51 C, 51 D u Malostonskom zaljevu

VLADA REPUBLIKE HRVATSKE

1303

Na temelju članka 19. stavka 3. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006, 38/2009 i 123/2011), Vlada Republike Hrvatske je na sjednici održanoj 24. svibnja 2013. godine donijela

ODLUKU

O KONCESIJI U SVRHU GOSPODARSKOG KORIŠTENJA POMORSKOG DOBRA RADI OBAVLJANJA DJELATNOSTI UZGOJA ŠKOLJAKA I RIBA TE OBAVLJANJA OBRAZOVNO-

-ISTRAŽIVAČKE DJELATNOSTI NA POLJU 51 B, 51 C, 51 D U MALOSTONSKOM ZALJEVU

I.

Sukladno Obavijesti o namjeri davanja koncesije u svrhu gospodarskog korištenja pomorskog dobra radi obavljanja djelatnosti uzgoja školjaka i riba te obavljanja obrazovno-istraživačke djelatnosti na polju 51 A, 51 B, 51 C, 51 D u Malostonskom zaljevu (»Narodne novine«, broj 142/2011) i ponuda pristiglih na Javno otvaranje ponuda za dodjelu koncesije, održano 13. siječnja 2012. godine u prostorijama Ministarstva pomorstva, prometa i infrastrukture, te Nalaza i mišljenja Stručnog tijela za ocjenu ponuda za koncesije na pomorskom dobru, osnovanog sukladno članku 23. stavku 3. Zakona o pomorskom dobru i morskim lukama, Vlada Republike Hrvatske (u daljnjem tekstu: Davatelj koncesije) daje Tehnološkom i poslovno-inovacijskom centru za marikulturu Maribic d.o.o., Ston, Bistrina b.b. (u daljnjem tekstu: Ovlaštenik koncesije), ovlaštenje za gospodarsko korištenje pomorskog dobra radi obavljanja djelatnosti uzgoja školjaka i riba te obavljanja obrazovno-istraživačke djelatnosti na polju 51 B, 51 C, 51 D u Malostonskom zaljevu.

II.

Područje pomorskog dobra koje se daje u koncesiju u svrhu obavljanja djelatnosti uzgoja školjaka određeno je poligonom točaka izraženih u Gauss-Krügerovoj projekciji kako slijedi:

Polje 51 B

A – X 4747639 Y 6476226

B – X 4747571 Y 6476324

C – X 4747164 Y 6476032

D – X 4747157 Y 6475955

Polje 51 C

A – X 4747342 Y 6472420

B – X 4747734 Y 6472639

C – X 4747904 Y 6472401

D – X 4747581 Y 6472190.

Područje pomorskog dobra koje se daje u koncesiju u svrhu obavljanja djelatnosti uzgoja riba, određeno je poligonom točaka izraženih u Gauss-Krügerovoj projekciji, kako slijedi:

Polje 51 D

A – X 4747587 Y 6472183

B – X 4747906 Y 6472395

C – X 4747999 Y 6472273

D – X 4747697 Y 6472077.

Površina pomorskog dobra koje se daje u koncesiju ukupno iznosi 227.205 m². Površina pomorskog dobra koje je daje u koncesiju za uzgoj ribe iznosi 56.180,00 m². Površina pomorskog dobra koje je daje u koncesiju za uzgoj školjaka ukupno iznosi 171.025 m², od čega uzgojnog polja 51 B iznosi 47.180,00 m², a uzgojnog polja 51 C iznosi 123.845,00 m², i to sve na način kako je prikazano na snimci stvarnog stanja koja čini Prilog I. ove Odluke i ne objavljuje se u »Narodnim novinama«.

III.

Koncesija se daje u svrhu gospodarskog korištenja pomorskog dobra radi obavljanja djelatnosti uzgoja školjaka i riba te obavljanja obrazovno-istraživačke djelatnosti na polju 51 B, 51 C, 51 D u Malostonskom zaljevu.

Ovlaštenik koncesije se obvezuje da pomorsko dobro koje ovom Odlukom dobiva na gospodarsko korištenje, koristi isključivo za obavljanje djelatnosti za koje je registriran i za koje je utvrđena namjena koncesije.

IV.

Ovlaštenik koncesije dužan je gospodarski koristiti pomorsko dobro sukladno Zakonu o pomorskom dobru i morskim lukama, drugim zakonima i podzakonskim aktima iz područja sigurnosti plovidbe i zaštite okoliša, i to na način koji će osigurati zaštitu okoliša.

Ovlaštenik koncesije dužan je gospodarski koristiti pomorsko dobro u skladu s Rješenjem Ministarstva zaštite okoliša, prostornog uređenja i graditeljstva, klase: UP/I-351-02/03-06/0117, urbroja: 531-05/04-VM-04-8, od 3. lipnja 2004. godine.

Ovlaštenik koncesije ne može prava stečena koncesijom, niti djelomično, niti u cijelosti prenositi na drugoga, bez izričitog odobrenja Davatelja koncesije.

V.

Davatelj koncesije daje na korištenje pomorsko dobro navedeno u točki II. ove Odluke, Ovlašteniku koncesije na vremensko razdoblje od 20 (dvadeset) godina, računajući od dana sklapanja ugovora o koncesiji pomorskog dobra.

VI.

Za gospodarsko korištenje pomorskog dobra navedenog u točki II. ove Odluke, Ovlaštenik koncesije obvezuje se da će uredno plaćati Davatelju koncesije godišnju naknadu.

Godišnja naknada koju Ovlaštenik koncesije plaća za gospodarsko korištenje pomorskog dobra sastoji se od stalnog i promjenjivog dijela naknade, s tim da:

a) stalni dio naknade za uzgoj školjaka – polja 51 B i 51 C – iznosi 0,20 kuna po m² zauzete ukupne površine pomorskog dobra istih polja, odnosno 34.205,00 kuna godišnje;

b) stalni dio naknade za uzgoj ribe – polje 51 D – iznosi 0,5 kuna po m² zauzete ukupne površine pomorskog dobra istog polja, odnosno 28.090,00 kuna godišnje;

c) promjenjivi dio naknade za uzgoj školjaka – polja 51 B i 51 C – iznosi 0,20% od ukupnog godišnjeg prihoda ostvarenog na istim poljima;

d) promjenjivi dio naknade za uzgoj ribe – polje 51 D – iznosi 0,30% od ukupnog godišnjeg prihoda ostvarenog na istom polju.

Navedena naknada plaća se na sljedeći način:

Stalni dio naknade plaća se od dana zaključenja ugovora o koncesiji, i to unaprijed za tekuću godinu, najkasnije do 1. ožujka;

– za godinu u kojoj je dana koncesija i za godinu u kojoj koncesija istječe, naknada se plaća razmjerno mjesecima korištenja;

– za početnu godinu koncesijskog perioda naknada se plaća u roku od 45 dana od dana sklapanja ugovora o koncesiji.

Promjenjivi dio naknade plaća se od dana zaključivanja ugovora o koncesiji iz točke VII. ove Odluke, i to unatrag u dva obroka:

– do 30. travnja za drugo polugodište protekle godine;

– do 30. rujna za prvo polugodište tekuće godine.

VII.

Na temelju ove Odluke ovlašćuje se ministar pomorstva, prometa i infrastrukture da sklopi ugovor o koncesiji pomorskog dobra iz točke II. ove Odluke, kojim će se detaljno urediti ovlaštenja Davatelja koncesije, te prava i obveze Ovlaštenika koncesije, posebno u odnosu na zaštitu okoliša, sigurnost plovidbe, održavanje i osiguranje, te nadzor pomorskog dobra koje se daje u koncesiju.

VIII.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/11-02/13

Urbroj: 50301-05/20-13-14

Zagreb, 24. svibnja 2013.

Predsjednik

Zoran Milanović, v. r.

Odluka, NN 66/2013-1303